
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA

,,În slujba oamenilor”


    Nr. 22128/10.11.2023
RAPORT DE SPECIALITATE

pentru modificarea art. 3 din HCLMT nr. 679/27.12.2022 privind aprobarea protocoalelor de colaborare încheiate între Ministerul Muncii și Solidarității Sociale si UAT Municipiul Timișoara pentru implementarea proiectului ”HUB de Servicii MMSS-SII MMSS” 
COD MYSMIS 130963
Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.

Prin HCLMT nr. 679/27.12.2022 a fost aprobat un Protocolul de colaborare între Ministerul Muncii și Solidarității Sociale si UAT Municipiul Timișoara în scopul implementării proiectului ”HUB de Servicii MMSS-SII MMSS” COD MYSMIS 130963.
Acest proiect, finanțat din fonduri externe nerambursabile și de la bugetul de stat, în cadrul Programului Operațional Competitivitate 2014-2020, urmărește crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială (SPAS) de la nivelul UAT-urilor, 

În cadrul proiectului au fost achiziționate o imprimantă multifuncțională, un calculator și o tabletă, care împreună cu documentația tehnică au fost puse la dispoziția Direcției de Asistență Socială a Municipiului Timișoara. 
Totodată, prin art. 3 din HCLMT-ul supus modificării au fost nominalizate două persoane din structura Direcției de Asistență Socială a Municipiului Timișoara în scopul utilizării echipamentelor care fac obiectul protocolului de colaborare dintre Ministerul Muncii și Solidarității Sociale si UAT Municipiul Timișoara: Dana Lazăr – consilier superior și Gina Zorliu – inspector de specialitate IA din cadrul serviciului Strategii-Programe.
Având în vedere modificări de natură organizatorică internă, la nivelul aparatului de specialitate din cadrul Direcției de Asistență Socială a Municipiului Timișoara, este necesar înlocuirea celor două persoane nominalizate pentru utilizarea echipamentelor care fac obiectul protocolului de colaborare. Ținând cont de prevederile art. 129 alin. 9 lit. (a) din OUG nr. 57/2019 privind Codul administrativ, Consiliul Local hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local.Având în vedere cele de mai sus, considerăm ca proiectul de hotărâre îndeplinește condițiile de oportunitate și legalitate si ca urmare:
PROPUNEM:

Emiterea unei Hotărâri a Consiliului local prin care să se aprobe modificarea art. 3 din HCLMT nr. 679/27.12.2022 privind aprobarea protocoalelor de colaborare încheiate între Ministerul Muncii și Solidarității Sociale si UAT Municipiul Timișoara pentru implementarea proiectului ”HUB de Servicii MMSS-SII MMSS” COD MYSMIS 130963, care va avea următorul conținut: ” art. 3: Se nominalizează două persoane din structura Direcției de Asistență Socială a Municipiului Timișoara, Althamer Steliana – șef serviciu Beneficii Sociale și Suciu Adriana – consilier clasa I grad profesional superior din cadrul serviciului Beneficii Sociale, care vor primi în folosință echipamentele și care să le utilizeze numai în legătură cu activitatea pentru care  au fost puse la dispoziție”.

